CELEX: 62009CN0305
Language: bg
Date: 2009-07-30 00:00:00
Title: Дело C-305/09: Иск, предявен на 30 юли 2009 г. — Комисия на Европейските общности/Италиа нска република

24.10.2009   
            
            
               BG
            
            
               Официален вестник на Европейския съюз
            
            
               C 256/11
            
         Иск, предявен на 30 юли 2009 г. — Комисия на Европейските общности/Италиа нска република
   (Дело C-305/09)
   2009/C 256/22
   Език на производството: италиански
   
      Страни
   
   
      Ищец: Комисия на Европейските общности (представители: L. Flynn и E. Righini)
   
      Ответник: Италианска република
   
      Искания на ищеца
   
   
               —
            
            
               да се установи, че като не е предприела в определените срокове необходимите мерки за отмяна на режима на помощи, обявен за незаконосъобразен и несъвместим с общия пазар с Решение 2005/919/ЕО на Комисията от 14 декември 2004 г. относно данъчните стимули в полза на предприятията, участващи в панаири в чужбина (Решение, нотифицирано на 17 декември 2004 г. под номер C(2004) 4746, ОВ L 335 от 21 декември 2005 г., стр. 39) и за възстановяване от бенефициерите на помощите, отпуснати по силата на този режим, Италианската република не е изпълнила задълженията си по членове 2, 3 и 4 от посоченото решение и по Договора за ЕО;
            
         
               —
            
            
               да се осъди Италианска република да заплати съдебните разноски.
            
         
      Правни основания и основни доводи
   
   Срокът, в който Италия е трябвало да отмени този режим на помощи и да възстанови незаконно изплатените помощи, е изтекъл два месеца след нотификацията на решението. Повече от четири години по-късно италианските власти са възстановили само около 65 % от отпуснатите помощи, за които е изпратено платежно нареждане и освен това трябва да съобщят на Комисията размера на помощите, изплатени на бенефициерите, които не са имали правото да се ползват от този режим.